CELEX: 62010FN0069
Language: sk
Date: 2010-08-24 00:00:00
Title: Vec F-69/10: Žaloba podaná 24. augusta 2010 — Marcuccio/Komisia

23.10.2010   
            
            
               SK
            
            
               Úradný vestník Európskej únie
            
            
               C 288/75
            
         
      Žaloba podaná 24. augusta 2010 — Marcuccio/Komisia
      (Vec F-69/10)
      ()
      (2010/C 288/142)
      Jazyk konania: taliančina
      
         Účastníci konania
      
      
         Žalobca: Luigi Marcuccio (Tricase, Taliansko) (v zastúpení: G. Cipressa, advokát)
      
         Žalovaná: Európska komisia
      
         Predmet a opis sporu
      
      Zrušenie rozhodnutia o zamietnutí žiadosti žalobcu domáhajúcej sa náhrady škody na základe skutočnosti, že žalovaná odoslala list týkajúci sa žalobcu advokátovi, ktorý ho ešte v tejto veci nezastupoval
      
         Návrhy žalobcu
      
      
                  —
               
               
                  zrušiť v akejkoľvek forme rozhodnutie o zamietnutí žiadosti z 30. októbra 2009 Európskou komisiou, ktorú žalobca zaslal menovaciemu orgánu,
               
            
                  —
               
               
                  zrušiť list z 11. novembra 2009, č. k. ADMIN.B.2/MB/1sD(09)29814,
               
            
                  —
               
               
                  zrušiť, pokiaľ to bude nevyhnutné, akt zo strany Komisie, ktorým bola zamietnutá sťažnosť z 25. januára 2010, ktorú žalobca zaslal menovaciemu orgánu, proti rozhodnutiu o zamietnutí žiadosti z 30. októbra 2009, s cieľom zrušenia tohto rozhodnutia o zamietnutí a vyhovenia žiadosti z 30. októbra 2009,
               
            
                  —
               
               
                  zrušiť, pokiaľ to bude nevyhnutné, list č. k. HR.D.2/MB/ls Ares (2010) 251054 z 10. mája 2010, napísaný vo francúzskom jazyku, ktorý žalobca dostal po 17. máji 2010 spolu s prekladom do talianskeho jazyka,
               
            
                  —
               
               
                  uložiť Komisii povinnosť nahradiť škodu, ktorá bola spôsobená žalobcovi z dôvodu, že Komisia zaslala advokátovi Giuseppovi Cipressovi list č. k. ADMIN.B.2/MB/ksD(09)20658 z 10. augusta 2009, a zaplatiť žalobcovi škodu vo výške 10 000 eur alebo sumu vyššiu alebo nižšiu, ktorú Súd pre verejnú službu uzná za spravodlivú,
               
            
                  —
               
               
                  uložiť Komisii povinnosť zaplatiť žalobcovi odo dňa nasledujúceho po dni, keď bola Komisii doručená žiadosť z 30. októbra 2009, až do skutočného zaplatenia sumy 10 000 eur, úroky z uvedenej sumy v ročnej výške 10 % s ročnou kapitalizáciou,
               
            
                  —
               
               
                  zaviazať žalovanú na náhradu trov konania.